CELEX: 62008TN0064
Language: fi
Date: 2008-02-06 00:00:00
Title: Asia T-64/08: Kanne 6.2.2008 — Nuova Terni Industrie Chimiche v. komissio

12.4.2008   
            
            
               FI
            
            
               Euroopan unionin virallinen lehti
            
            
               C 92/41
            
         Kanne 6.2.2008 — Nuova Terni Industrie Chimiche v. komissio
   (Asia T-64/08)
   (2008/C 92/81)
   Oikeudenkäyntikieli: italia
   Asianosaiset
   
      Kantaja: Nuova Terni Industrie Chimiche SpA (Milano, Italia) (edustajat: asianajajat T. Salonico, G. Pellegrino, G. Pellegrino, G. Barone)
   
      Vastaaja: Euroopan yhteisöjen komissio
   Vaatimukset
   
               —
            
            
               on todettava, että riidanalainen päätös on lainvastainen ja se on kumottava kokonaisuudessaan, koska siinä pidetään riidanalaista toimenpidettä valtiontukena, vaikka se on tosiasiallisesti laillista jatkoa vakauttavalle korvaukselle, jota Italian valtio suoritti Ternille (ja sen oikeusseuraajille) sen sähkövoimaloiden vuosina 1962–1963 tapahtuneesta pakkolunastuksesta
            
         
               —
            
            
               vastaaja on velvoitettava korvaamaan oikeudenkäyntikulut
            
         
               —
            
            
               toissijaisesti päätös on kumottava siltä osin kuin siinä
               
                           a)
                        
                        
                           todetaan, että Italia on lainvastaisesti suorittanut valtiontukea ThyssenKruppille, Cementirille ja Nuova Terni Industrie Chimichelle EY:n perustamissopimuksen 88 artiklan 3 kohdan vastaisesti
                        
                     
                           b)
                        
                        
                           todetaan, että ThyssenKruppille, Cementirille ja Nuova Terni Industrie Chimichelle suoritetut maksut on perittävä takaisin, ja tämän vuoksi
                        
                     
                           c)
                        
                        
                           velvoitetaan Italia ryhtymään viipymättä tällaisten maksujen takaisinperimiseen korkoineen.
                        
                     
         
               —
            
            
               vielä toissijaisesti vaaditaan, että riidanalainen päätös on kumottava siltä osin kuin siinä velvoitetaan Italia ryhtymään viipymättä tuen takaisinperimiseen korkoineen, koska tällainen takaisinperintä on vastoin luottamuksensuojan yleistä oikeusperiaatetta.
            
         Oikeudelliset perusteet ja pääasialliset perustelut
   Oikeudelliset perusteet ja pääasialliset perustelut ovat samat kuin asiassa T-62/08 esitetyt.